

**Αθήνα, 20 ΔΕΚΕΜΒΡΙΟΥ 2016**

**Αρ. Πρωτ.: 1190**

**ΠΡΟΣ: Την κ. Δντρια Δ/θμιας Εκπ/σης Α΄ Αθήνας**

 **Τον κ. Δντη Δ/θμιας Εκπ/σης Δωδεκανήσων**

Με την παράκληση

 να σταλεί αρμοδίως

Προς κ.κ. Διευθύντριες, Δ/ντές

**και Θεολόγους Καθηγήτριες Καθηγητές**

όλων των σχολείων, Δημοσίων και Ιδιω-

τικών Ημερησίων και Εσπερινών

Γυμνασίων – Λυκείων και

ΕΠΑΛ. της αρμοδιότητάς μας ήτοι:

**α)Σχολεία της Δνσης Δ.Ε. Α΄ Αθήνας**

**β)Σχολεία της Δνσης Δ.Ε. Δωδεκανήσων**

**ΚΟΙΝ:**

**1)Περιφερειακό Δντη Εκπ/σης Αττικής**

**2) Περιφερειακό Δντη Εκπ/σης Ν. Αιγαίου (Σύρο)**

**3) ΥΠ.ΠAIΔ.– Δνση Προσωπικού Τμήμα Δ΄**

**4)Ι.Ε.Π.**

**5) Δνση Σπουδών Δ.Ε. . ΥΠ.ΠΑΙΔΕΙΑΣ**

**ΕΛΛΗΝΙΚΗ ΔΗΜΟΚΡΑΤΙΑ**

 **ΥΠΟΥΡΓΕΙΟ ΠΑΙΔΕΙΑΣ,**

**ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**

 ----------

**ΠΕΡΙΦΕΡΕΙΑΚΗ ΔΙΕΥΘΥΝΣΗ**

**Π/ΘΜΙΑΣ & Δ/ΘΜΙΑΣ**

**ΕΚΠΑΙΔΕΥΣΗΣ ΑΤΤΙΚΗΣ**

**ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ Δ.Ε.**

**ΜΕ ΕΔΡΑ ΤΗΝ Α΄ Δ/ΝΣΗ Δ. Ε.ΑΘΗΝΑΣ**

 **------------**

Ιωάννης Β. **Τσάγκας**

Δρ. Θεολογίας – Masters Παιδαγωγικής

 Σχολικός Σύμβουλος ΚΛ. ΠΕ01

**Ταχ. Δ/νση: Κηφισίας 16**

**T.K. – Πόλη: 11526 Αθήνα**

**Ε-mail: grassy@dide-a-ath.att.sch.gr**

 **και** **jtsagas@yahoo.com**

**Tηλέφωνο: 210-5241118 -210 7210276**

**FAX : 210-7785485**

  **ΘΕΜΑ : «Ευχές Χριστουγέννων και Νέου έτους 2017»**

**Αγαπητές και Αγαπητοί συνάδελφοι**

 Με την ευκαιρία των εορτών των Χριστουγέννων και του Νέου Έτους 2017, έχω τη χαρά να επικοινωνώ και πάλι μαζί σας για να σας απευθύνω τις ολόθερμες προσωπικές μου ευχές.

 Εύχομαι χρόνια πολλά, πανευφρόσυνα Χριστούγεννα και ευτυχισμένο και δημιουργικό το Νέο Έτος 2017, γεμάτο υγεία, ειρήνη, χαρά ,ελπίδα και αγάπη.

 Η σπουδαιότητα της εορτής των Χριστουγέννων είναι δεδομένη για τους μεγάλους Θεολόγους, [Πατέρες](https://el.orthodoxwiki.org/%CE%A0%CE%B1%CF%84%CF%81%CE%BF%CE%BB%CE%BF%CE%B3%CE%AF%CE%B1) και διδασκάλους της Εκκλησίας μας, αφού όπως λέει ο [Ιωάννης ο Χρυσόστομος](https://el.orthodoxwiki.org/%CE%99%CF%89%CE%AC%CE%BD%CE%BD%CE%B7%CF%82_%CE%BF_%CE%A7%CF%81%CF%85%CF%83%CF%8C%CF%83%CF%84%CE%BF%CE%BC%CE%BF%CF%82) είναι *"η πασών των εορτών σεμνότατη ..Από γαρ ταύτης τα Θεοφάνια και το Πάσχα το Ιερόν και η Ανάληψις και η Πεντηκοστή την αρχήν και την υπόθεσιν έλαβον"[[1]](#footnote-2)*, δηλ. η γέννηση του Χριστού ήταν η αρχή μιας σειράς σπουδαίων γεγονότων στην πορεία του μυστηρίου της [Θείας Οικονομίας](https://el.orthodoxwiki.org/index.php?title=%CE%98%CE%B5%CE%AF%CE%B1_%CE%9F%CE%B9%CE%BA%CE%BF%CE%BD%CE%BF%CE%BC%CE%AF%CE%B1&action=edit&redlink=1).

Για τους χριστιανούς *"η γιορτή των Χριστουγέννων δεν έχει μόνο έντονο* ***θεοκεντρικό*** *χαρακτήρα, άλλα και βαθύτατη και ουσιαστική* ***ανθρωπολογική*** *σημασία. Το γεγονός της γέννησης του Ιησού και της σάρκωσης του Λόγου δίνει μια εντελώς νέα διάσταση στην κατανόηση του ανθρώπου και της ιστορίας του. Με το γεγονός της* [*Βηθλεέμ*](https://el.orthodoxwiki.org/index.php?title=%CE%92%CE%B7%CE%B8%CE%BB%CE%B5%CE%AD%CE%BC&action=edit&redlink=1) *δεν έχουμε ουσιαστικά ύψωση του Θεού, αλλά ύψωση και θέωση του ανθρώπου. Ο Θεός γίνεται άνθρωπος για να γίνουμε εμείς* ***'θεοί' κατά χάρη.*** *Ο Θεός στη φάτνη φανερώνεται και γίνεται ως 'εις εξ ημών'. Γι' αυτό η θεολογία της σαρκώσεως είναι ουσιαστικά «****κενωτική»' θεολογία****.[[2]](#footnote-3) Ο Θεός «κατέρχετα» στον κόσμο μας, «****κενούται»,*** *για να υψωθούμε εμείς και «πληρωθούμε» από τη «δόξα» του, όπως ύμνησαν οι Άγγελοι την ιερή εκείνη νύχτα. Στη Βηθλεέμ σαρκώθηκε ο Λόγος και γεννήθηκε ο Άνθρωπος, ο «πνευματικός» Αδάμ. Η έννοια της θεανδρικότητας τίθεται πλέον ως ουσιαστικό «στοιχείο» στη νέα χριστιανική ανθρωπολογία. Τα Χριστούγεννα παρουσιάζονται πιο πολύ ως γιορτή του ανθρώπου παρά του Θεού. Είναι η γενέθλια ημέρα του Χριστού, αλλά και του καθενός ανθρώπου μέσα στην πίστη"[[3]](#footnote-4)*

 Είναι χαρακτηριστικά και σχετικά τα παρακάτω που γράφτηκαν για να τονίσουν το νόημα και σπουδαιότητα της γεννήσεως του Υιού και Λόγου του Θεού: «…*Ασφαλώς ο Χριστός δεν γεννήθηκε κοινός άνθρωπος, ούτε θα έλεγε ο ευσεβής ότι ενώθηκε με κάποιον άνθρωπο, αλλά γενικά με τον ἀνθρωπο, δηλαδή με το σύνολο της ανθρωπίνης φύσεως, όπως όμως αυτή παρατηρείται σε κάθε άτομο ξεχωριστά. Διότι πως αλλιώς θα γινόταν ορατός; Σύμφωνα με αυτήν γίνεται ορατός και λαμβάνει σχήμα, είναι ψηλαφητός και περιγραπτός, τρώγει και πίνει, ωριμάζει και αναπτύσσεται, κοπιάζει και αναπαύεται, κοιμάται και αγρυπνεί, πεινά και διψά, δακρύζει και ιδρώνει και γενικώς ενεργεί και πάσχει όσα και κάθε άνθρωπος. Είναι λοιπόν περιγραπτός ο Χριστός, μολονότι όχι απλός άνθρωπος, διότι δεν είναι ένας άνθρωπος από τους πολλούς, αλλά θεός που έγινε άνθρωπος, για να μη σπεύσουν να εισορμήσουν(στην Εκκλησία) οι δαίμονες των αιρέσεων οι οποίοι λέγουν…ότι έχει έλθει στην γη φαινομενικά και κατά φαντασίαν…»[[4]](#footnote-5)*

 *Το πνεύμα και η ουσία αυτής της* «**κενωτικής» θεολογίας** παραπέμπει όσους διδάσκουμε στο σύγχρονο σχολείο στο **διδακτικό μοντέλο της Ενανθρώπησης ή Ενσάρκωσης[[5]](#footnote-6)** που είναι κοσμικό και μετακοσμικό δηλ. συμπαντικό, αφού η έννοια της αγάπης-θυσίας βρίσκεται στο κέντρο **Θεολογίας,** αλλά και της **Παιδαγωγικής.** Ως χριστιανοί παιδαγωγοί επιβάλλεται να γνωρίζουμε ότι η αγάπη είναι ο λόγος για τον οποίο ο Θεός έρχεται σε επικοινωνία µε τον άνθρωπο. Και την αγάπη αναμένει Εκείνος ως απάντηση από τον άνθρωπο. Οπότε, η αγάπη είναι η πιο υψηλή και πιο ευγενική μορφή σχέσης των ανθρώπων µεταξύ τους. Έτσι, η αγάπη πρέπει να εμψυχώνει κάθε τοµέα της ανθρώπινης ζωής μας κυρίως, όμως τη διδακτική πράξη, τη σχέση διδασκόντων και διδασκομένων, καθηγητών και μαθητών μας μέσα στις σχολικές τάξεις.. Μόνο τότε το σχολείο θα καταστεί «**παιδαγωγούν σχολείο»,** όπου θα βασιλεύει ο «**πολιτισµός της αγάπης**». Με αυτή την προοπτική, η Παιδαγωγική της αγάπης του Θεού προτείνει την **αλληλεγγύη**, επειδή είναι σε θέση να εγγυηθεί το κοινό καλό, βοηθώντας στην κατανόηση των «άλλων» και την ολοκληρωμένη ανάπτυξη του παιδαγωγούμενου - ανθρώπου: η αγάπη «σε κάνει να βλέπεις στον πλησίον-στο μαθητή, έναν άλλο εαυτό». Οι παιδαγωγοί με θεολογική παιδεία και κατάρτιση νοιάζονται για την **εικόνα του Θεού** που βλέπουν πίσω από τον κάθε έφηβο μαθητή.[[6]](#footnote-7) Πρώτο χαρακτηριστικό και κοινό γνώρισμα τους, ο σεβασμός στην προσωπικότητα του παιδιού, ο οποίος γίνεται αιτία να σημαδευτεί και να αναδειχτεί με το έργο τους ως κυρίαρχη η **μαθητοκεντρική Παιδαγωγική**, η οποία επιδρά με τη σειρά της καταλυτικά σε κάθε, άλλο «**νεοαγωγικό»** ρεύμα.

 Μην διστάζετε να επικοινωνείτε μαζί μου στα τηλέφωνα που αναγράφονται στο παρόν, στην ηλεκτρονική **διεύθυνση jtsagas@yahoo.com** και στο κινητό **6944391627.**

**Ο Σχολικός Σύμβουλος ΚΛ.ΠΕ01-Θεολόγων**

**της Α΄ Δνσης Αθηνών και Δωδεκανήσων**

****

**Ιωάννης Β. Τσάγκας**

1. 1. PG 48,752. [↑](#footnote-ref-2)
2. Η **«κενωτική θεολογία**» αποτυπώνεται βιβλικά στην Προς Φιλιππησίους επιστολή(2,6-10) του Αποστόλου Παύλου. "[Ο Ιησούς Χριστός] εν μορφή Θεού υπάρχων ουχ αρπαγμόν ηγήσατο το είναι ίσα Θεώ, αλλ' εαυτόν εκένωσε μορφήν δούλου λαβών, εν ομοιώματι ανθρώπων γενόμενος, και σχήματι ευρεθείς ως άνθρωπος εταπείνωσεν εαυτόν γενόμενος υπήκοος μέχρι θανάτου, θανάτου δε σταυρού. Δι' ο και ο Θεός αυτόν υπερύψωσε και εχαρίσατο αυτώ όνομα το υπέρ παν όνομα".

"[ο Ιησούς Χριστός] αν και ήταν Θεός, δεν θεώρησε την ισότητά του με τον Θεό αποτέλεσμα αρπαγής, αλλά τα απαρνήθηκε όλα, πήρε μορφή δούλου και έγινε άνθρωπος· και όντας πραγματικός άνθρωπος ταπεινώθηκε θεληματικά υπακούοντας μέχρι θανάτου, και μάλιστα θανάτου σταυρικού. Γι' αυτό και ο Θεός τον ανέβασε πολύ ψηλά και του χάρισε το όνομα που είναι πάνω απ' όλα τα ονόματα".

Ο Ιησούς Χριστός **κατά την Ενανθρώπησή Του** αν και είχε όλα τα γνωρίσματα της θεότητος, δεν θεώρησε ωστόσο αρπαγμό το να είναι ομότιμος με τον Πατέρα, δεν θεώρησε δηλαδή τη θεϊκή ιδιότητα ένα λάφυρο ή προνόμιο που πρέπει αδιάκοπα να απολαμβάνει. Γι' αυτό εκένωσε, δηλαδή άδειασε τον εαυτό του από όλα τα θεϊκά γνωρίσματα, απεκδύθηκε τη θεότητα, αποξενώθηκε τον θεϊκό χαρακτήρα του, και έλαβε μορφή δούλου. Ο Δημιουργός του κόσμου γεννιέται ως άνθρωπος στη Βηθλεέμ και μάλιστα ταπεινός, σε μια φάτνη.

Αυτή η κένωση του Χριστού φτάνει μέχρι θανάτου. Ταπείνωσε τόσο τον εαυτό του που θυσιάστηκε για να σώσει την ανθρωπότητα. Ταπεινώθηκε τόσο ώστε πέθανε διά σταυρού και μάλιστα ανάμεσα σε δύο κακούργους.

Επειδή ακριβώς ο Υϊός Λόγος εκένωσε και ταπείνωσε τον εαυτό του, ο Θεός τον υπερύψωσε (τον ανάστησε) και του χάρισε το όνομα, το υπέρ παν όνομα: Κύριος. "Εν τω ονόματι Ιησού παν γόνυ κάμψη επουρανίων και επιγείων και καταχθονίων, και πάσα γλώσσα εξομολογήσετε ότι Κύριος Ιησούς Χριστός εις δόξαν Θεού πατρός", συνεχίζει ο απόστολος Παύλος στην ίδια επιστολή, ευθύς μετά το σημείο όπου τελειώνει το αρχικό παράθεμά μας. Ο Χριστός είναι ο Κύριος των πάντων, είναι ο Βασιλεύς του κόσμου με θρόνο τον Σταυρό.

Ωστόσο η κενωτική κίνηση ορίζει για όλους μας, και τον τρόπο της αγάπης. H αγάπη είναι κενωτική και το τέλειο παράδειγμα μίμησής είναι η κένωση του Χριστού. Με άλλα λόγια, η αγάπη είναι θυσία. Δεν σημαίνει να πάρεις από τον άλλο, αλλά να δώσεις και να προσφέρεις το καλύτερο από τον εαυτό σου. Ο ίδιος ο Απόστολος Παύλος μιλάει για την κένωση του Χριστού καλώντας ακριβώς τους Χριστιανούς των Φιλίππων να αποκτήσουν το κενωτικό φρόνημα του Χριστού:

"μηδέν κατά ερίθειαν ή κενοδοξίαν, αλλά τη ταπεινοφροσύνη αλλήλους ηγούμενοι υπερέχοντας εαυτών". (2, 3)

 "Μην κάνετε τίποτε από ανταγωνισμό ή από ματαιοδοξία, αλλά με ταπεινοφροσύνη ας θεωρεί ο καθένας ανώτερό του τον άλλο".

 [↑](#footnote-ref-3)
3. 3.Πατρώνος Π. Γεώργιος, *Η Ιστορική Πορεία του Ιησού*, Αθήνα 1991, σελ. 135. [↑](#footnote-ref-4)
4. Θεοδώρου Στουδίτη , Α΄ Αντιρρητικός κατά εικονομάχων, δ΄, μτφρ. Κ. Δάλκος, εκδ. Ίνδικτος, Αθήναι 1998, σελ. 57-59)ΒΛ. Νέα Προγράμματα Σπουδών στα Θρησκευτικά *Διδακτικό Υλικό για το Γυμνάσιο* Πρόγραμμα Σπουδών Γυμνασίου Η ΘΡΗΣΚΕΙΑ ΣΤΗ ΖΩΗ, ΣΤΗΝ ΙΣΤΟΡΙΑ ΚΑΙ ΣΤΟΝ ΠΟΛΙΤΙΣΜΟ Β΄ ΓΥΜΝΑΣΙΟΥ ΠΟΡΕΙΑ ΜΕΣΑ ΑΠΟ ΑΝΤΙΘΕΣΕΙΣ Προτεινόμενο Υλικό για την επεξεργασία των Θεματικών Ενοτήτων,σελ.20

 [↑](#footnote-ref-5)
5. Ιωάννη Β. Τσάγκα ,Η εικόνα του Θεού στο παιδί και στον έφηβο και η διδακτική πράξη (Συμβολή στη Διδακτική των Θρησκευτικών) Ανάτυπο εκ του Περιοδικού «Εκκλησία» Αθήνα 1998,σ.51. [↑](#footnote-ref-6)
6. «Στο παρελθόν τα παιδιά και οι νέοι ήταν παθητικοί δέκτες στην εκπαίδευση. Έρχονταν στο σχολειά να δεχτούν προσανατολισμούς ,αξίες, μια θρησκευτική μόρφωση και γνώσεις που τους προετοίμαζαν για τη ζωή. Αυτό επηρέασε μερικές όψεις της σχολικής οργάνωσης, καθώς και τη συμπεριφορά των εκπαιδευτικών.Σήμερα οι διαπροσωπικές σχέσεις απαιτούν από τους εκπαιδευτικούς ένα ιδιαίτερο χάρισμα για να μπουν στον κόσμο των νέων και **να βαδίσουν δίπλα τους σαν φίλοι να τους παρακινήσουν να τους συνοδεύσουν στις αναζητήσεις τους»** Η Μαριανή παιδαγωγική αποστολή. Ένα σύγχρονο εκπαιδευτικό σχέδιο.UN PROJET POUR AUJOURD’HUI La Mission Educative Mariste. EKΔΟΣEIΣ ΛEONTEIOY ΛYKEIOY Χ.Χ.σ.12 Το Λεόντειο Λύκειο διοικείται από την καθολική Μοναστική Κοινότητα των Μαριανών Αδελφών *(Frères Maristes)*, μια κοινότητα αφιερωμένη στην εκπαίδευση των νέων. Βλ. Μαριάνθης Μπέλλα [Ιστορικά Σχολεία των Πατησίων](http://criticeduc.blogspot.com/2013/02/blog-post_6954.html). [↑](#footnote-ref-7)